La delegació de Comerç i Mercats organitza la campanya ‘Nadal compartit 2018’
19 de desembre 2018

![](/media/yo3pn3qu/40_c_navidadcompartida_01.jpg)  
  

Un any més, la delegació de Comerç i Mercats té previst dur a terme la campanya ‘Nadal Compartit 2018’. Amb esta activitat es pretén, donades les dates nadalenques, que els mercats es convertisquen en centres d'atracció ciutadana i lloc de trobada entre clients i venedors, oferint novetats i dinamisme. Amb este motiu, es donarà l'oportunitat d'ocupar, amb caràcter extraordinari, els llocs interiors vacants en els mercats municipals del municipi a entitats socials i centres educatius locals. Esta actuació anirà dirigida principalment a les organitzacions humanitàries (entitats de caràcter social i/o solidàries) i centres d'ensenyament de Sagunt i del Port de Sagunt, a fi que estos, amb l'atractiu paper que exercixen en estes dates en totes les ciutats, puguen dinamitzar i publicitar l'activitat diària dels mercats municipals a més de beneficiar-se ells mateixos.

  

L'objecte és aconseguir crear una oportunitat de comunicació i desenvolupament per a estes entitats d'àmbit local, de la qual es beneficiaran igualment la resta d'operadors del mercat, en convertir-se este en un centre actiu, positiu i reflectint les possibilitats de desenvolupament econòmic i social que oferixen este tipus de recintes per la seua naturalesa urbana. 

  

La durada de la campanya serà del 19 de desembre de 2018 al 7 de gener de 2019. Aquelles organitzacions humanitàries i centres educatius locals que ho desitgen, podran obtindre informació detallada i formar part de la mateixa contactant amb les oficines AFIC de l'Ajuntament de Sagunt (Tel. 962655858- ext. 6836-6837-6838 i 6839) 

  

Segons declaracions del regidor de Comerç, Sergio Moreno: “**L'objectiu d'esta campanya és doble, d'una banda, ajudar estes entitats sense ànim de lucre i, per un altra, dinamitzar i promocionar els nostres mercats municipals, i quina millor manera que compartir-ho amb totes aquelles entitats que fan alguna cosa pels altres en estes dates tan assenyalades com és el nadal. Per este motiu, hem decidit continuar amb esta campanya, en la qual se cediran, de manera gratuïta, estos llocs dels mercats municipals a totes les associacions benèfiques i centres educatius locals del nostre municipi que estiguen interessats**”.

  

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-comerc-i-mercats-organitza-la-campanya-nadal-compartit-2018/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-comerc-i-mercats-organitza-la-campanya-nadal-compartit-2018/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-comerc-i-mercats-organitza-la-campanya-nadal-compartit-2018/ "Linked In")
*   [](mailto:?body=https://aytosagunto.es/va/actualitat/la-delegacio-de-comerc-i-mercats-organitza-la-campanya-nadal-compartit-2018/)